Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: való beszámítása a felsõoktatásról szóló többször módosított 1993. évi LXXX. törvény 7/A. §-ának (1) bekezdése
Paragraph Index: 1076

2. A szakmai vizsga részei A szakmai vizsga írásbeli, gyakorlati és szóbeli vizsgarészbõl áll. 2.1. Írásbeli vizsga Az írásbeli vizsga feladatait a szakképesítésért felelõs miniszter által kiadott központi feladatlap tartalmazza. Az írásbeli vizsga témakörei: — az alkalmazott elektrotechnikai és fényszabályozási, valamint mûvészi fénytani ismeretek tantárgy összevont ismeretei. Szóbeli vizsgára az bocsátható, aki eredményes írásbeli vizsgát tett. Az írásbeli vizsga idõtartama: 180 perc. 2.2. Gyakorlati vizsga A gyakorlati vizsga két részbõl áll. 2.2.1. Vizsgamunka elkészítése A jelölt önállóan megtervezi egy színház színpad és nézõtér kialakítását az elõírásoknak megfelelõ formában, a színpadtechnikai berendezések beépítésével, amely alsószínpadi, színpadszinti és felsõgépezeti rendszerekbõl áll. A vizsgamunka tartalmi követelményei: — alaprajz, — metszet, — világítástechnikai és hangtechnikai jelölések, — minimális gépészeti rendszerek, — minimum 10 oldalas mûszaki leírás a tervben kidolgozott rendszerek ismertetésével. 2.2.2. A jelölt a vizsgamunkát a vizsgabizottság elõtt megvédi, és válaszol a vizsgabizottság által a vizsgamunkával kapcsolatban feltett kérdéseire. A vizsgabizottság a színháztervet, a mûszaki leírást és a vizsgamunka megvédését érdemjeggyel értékeli. A gyakorlati vizsga osztályzatát a három érdemjegy átlaga adja. A gyakorlati vizsga idõtartama: 40 perc. 2.3. Szóbeli vizsga A szóbeli vizsga követelményei megfelelnek a III. pontban meghatározottaknak. A szóbeli vizsga tételeit a szakképesítésért felelõs miniszter által kiadott központi tételsor tartalmazza. A szóbeli vizsga tantárgyai: — színpadtechnika, — alapvetõ és alkalmazott elektrotechnika, — mûvészettörténet és szcenika, — gépkezelési és kötözési ismeretek, — színházak gazdaság- és üzemtana, — színházi anyagismeret, — fényszabályozási és mûvészi fénytani ismeretek, — hangtechnikai elmélet, 2004/46. szám — zenekari és színházi hangosítás, — munka- és tûzvédelem. Felkészülési idõ: 15 perc. A vizsga idõtartama tantárgyanként átlagosan 20 perc.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes